दो महीने अंदर रहने के बाद मिली जमानत, बहन ने कहा- खुशियों के दिन आ गए
Tunisha Sharma Suicide Case Vs Sheezan Khan तुनिषा शर्मा सुसाइड केस में मुख्य आरोपी शीजान खान को वसई कोर्ट ने 1 लाख के बॉन्ड पर जमानत दे दी है। हालांकि शीजान के देश से बाहर जाने पर पाबंदी है।
तुनिषा शर्मा सुसाइड केस में मुख्य आरोपी शीजान खान कोर्ट ने जमानत दे दी है। हालांकि शीजान के देश से बाहर जाने पर पाबंदी है। कोर्ट ने उसका पासपोर्ट जमा कराने को कहा है।
तुनिषा ने 24 दिसंबर 2022 को शूटिंग के सेट पर फांसी लगाकर खुदकुशी कर ली थी। तुनिषा की मां की शिकायत पर शीजान को 25 दिसंबर को पुलिस ने गिरफ्तार किया था। वो तभी से जेल में बंद था। इस दौरान उसके वकील ने कई बार जमानत के लिए अर्जी डाली लेकिन कोर्ट ने उन अर्जियों को हमेशा खारिज कर दिया।
बहन फलक नाज ने जताई खुशी
वसई कोर्ट ने शीजान को एक लाख के बॉन्ड पर जमानत दी है। शीजान के परिवार वालों ने इस मौके पर खुशी जाहिर की है। शीजान की बहन फलक नाज ने इंस्टाग्राम पर स्टोरी शेयर करते हुए लिखा, 'सब्बे बारात से पहले बेल हो गई, रहमत बरकतों के दिन आ रहे हैं। अल्लाह पाक सबको खुशियों से भर दें।'
दो महीने से जेल में बंद था शीजान
शीजान खान की गिरफ्तारी 25 दिसंबर 2022 को हुई थी। उसके बाद से ही वो कई बार जमानत के लिए अर्जी दाखिल कर चुका था। 13 जनवरी को हुई सुनवाई में वसई कोर्ट ने शीजान की जमानत याचिका खारिज कर दी थी।
इसके बाद शीजान ने हाईकोर्ट का दरवाजा खटखटाया था। 17 फरवरी को हाईकोर्ट से भी शीजान को राहत नहीं मिल पाई थी। इस मामले की जांच कर रही वालिव पुलिस ने 500 पेज की चार्जशीट दाखिल की थी।
तुनिषा ने सेट पर फांसी लगाकर सुसाइड किया था
टीवी एक्ट्रेस तुनिषा ने 24 दिसंबर को शूटिंग के सेट पर फांसी लगाकर खुदकुशी कर ली थी। तुनिषा के खुदकुशी करने के कुछ ही घंटे के बाद उनकी मां की शिकायत पर उनके को-स्टार शीजान मोहम्मद खान को पुलिस ने गिरफ्तार कर लिया था। शीजान पर खुदकुशी के लिए उकसाने का केस दर्ज किया गया था।
बता दें कि, शीजान और तुनिषा करीब 4 महीने से एक-दूसरे को डेट कर रहे थे। एक्ट्रेस की सुसाइड वाली घटना से 15 दिन पहले ही दोनों का ब्रेकअप हुआ था।
तुनिषा शर्मा सुसाइड से जुड़ी ये खबरें भी पढ़ें 
तुनिषा केस में मामा पवन शर्मा का दावा:तुनिषा ने धर्म परिवर्तन के लिए मां से बात की थी, मां-बेटी के झगड़े की बात सरासर झूठ है
आज 4 जनवरी को तुनिषा शर्मा का बर्थडे है। ऐसे में दैनिक भास्कर ने तुनिषा के मामा पवन शर्मा से बात की है। उन्होंने तुनिषा सुसाइड केस से जुड़े कई अहम खुलासे किए हैं। शीजान की फैमिली ने सोमवार को प्रेस कॉन्फ्रेंस में जिस संजीव कौशल का जिक्र किया था, उस पर मामा पवन शर्मा ने कहा है कि वो तुनिषा के फैमिली फ्रेंड हैं और तुनिषा उनके साथ बहुत अच्छा बाॅन्ड शेयर करती थी। पूरी खबर पढ़ें
शीजान की फैमिली बोली-तुनिषा को दरगाह नहीं ले गए:कहा- तुनिषा की मां चाहती हैं कि हमारा लड़का भी खुदकुशी कर ले
तुनिषा सुसाइड केस में सोमवार को पहली बार शीजान खान की फैमिली सामने आई। उसकी मां और बहनों ने तुनिषा की मां वनिता के सभी आरोपों को खारिज कर दिया। शीजान की बहनों फलक और शफक ने कहा कि हम कभी तुनिषा को दरगाह नहीं ले गए। हिजाब की जो बात कही गई है, वो गलत है। तुनिषा ने हिजाब टीवी सीरियल की शूटिंग के दौरान पहना था। शीजान की फैमिली बोली- तुनिषा के अपने परिवार से रिश्ते अच्छे नहीं थे। मां वनिता तुनिषा को कंट्रोल करती थी। पूरी खबर पढ़ें